ഒഡിഷയില് മന്ത്രിയെ ബംഗ്ലാവില് പൂട്ടിയിട്ട് ബിജെപികോണ്ഗ്രസ് പ്രവര്ത്തകര് ബിജെപി ജനറല് സെക്രട്ടറി ഉള്പ്പെടെ അറസ്റ്റില് ഒഡിഷയില് വനിതാശിശു വികസന വകുപ്പ് മന്ത്രി ഠുക്കുനി സാഹുവിനെ പ്രതിപക്ഷ പാര്ട്ടികളായ ബിജെപികോണ്ഗ്രസ് പ്രവര്ത്തകര് ചേര്ന്ന് പൂട്ടിയിട്ടു. കുച്ചിന്തയിലെ സര്ക്കാര് ബംഗ്ലാവിലാണ് ബുധനാഴ്ച്ച മണിക്കൂറുകളോളം പൂട്ടിയിട്ടത്. ഭരണകക്ഷിയായ ബിജെഡി പ്രവര്ത്തകര് തങ്ങളുടെ പ്രവര്ത്തകരെ ആക്രമിക്കുന്നുവെന്ന് ആരോപിച്ചാണ് മന്ത്രിക്കെതിരായ അതിക്രമം. ജില്ലയില് നവീന് പട്നായിക്ക് സര്ക്കാര് നടപ്പിലാക്കി വരുന്ന ബൈജു സ്വസ്ത്യ കല്യാണ് യോജനക്ക് കീഴിലുള്ള സ്മാര്ട്ട് ഹെല്ത്ത് കാര്ഡുകള് വിതരണം ചെയ്യാന് കുച്ചിന്തയിലെത്തിയതായിരുന്നു മന്ത്രി. മന്ത്രി ബംഗ്ലാവില് ഉദ്യോഗസ്ഥരുമായി ചര്ച്ച നടത്തുന്നതിനിടെ പ്രതിപക്ഷ പാര്ട്ടി പ്രവര്ത്തകര് ഇരച്ചെത്തുകയായിരുന്നു. സര്ക്കാരിനെതിരെ മുദ്രാവാക്യം വിളിച്ചുകൊണ്ടാണ് പ്രവര്ത്തകര് എത്തിയത്. സംസ്ഥാനത്ത് ഒരു അധ്യാപികയെ തട്ടികൊണ്ടുപോയി കൊലപ്പെടുത്തിയ വിവാദം പുകയുന്നതിനിടെ ആഭ്യന്തര മന്ത്രി ഡിഎസ് മിശ്രയെ തല്സ്ഥാനത്ത് നിന്നും പുറത്താക്കണമെന്നാവശ്യപ്പെട്ട് കഴിഞ്ഞ ദിവസം പ്രതിപക്ഷ സംഘടനങ്ങള് മുഖ്യമന്ത്രിയെ സന്ദര്ശിക്കാനൊരുങ്ങിയിരുന്നു. അതിനിടെ ബിജെഡി പ്രവര്ത്തകര് തടഞ്ഞു. ഇതാണ് മന്ത്രിയെ ബംഗ്ലാവില് പൂട്ടിയിടുന്നതില് വരെ കാര്യങ്ങള് എത്തിയത്. മണിക്കൂറുകളോളം ബംഗ്ലാവില് തടവില് കഴിഞ്ഞ മന്ത്രിയെ പൊലീസ് എത്തിയാണ് മോചിപ്പിച്ചത്. പ്രതിഷേധക്കാരെ പൊലീസ് കസ്റ്റഡിയില് എടുത്തു. ബിജെപി ജനറല് സെക്രട്ടറി രവി നായികിനേയും പൊലീസ് അറസ്റ്റ് ചെയ്തു.